OKRESNÁ PROKURATÚRA ŽILINA 
Moyzesova 20, 011 56 Žilina 1

Číslo: 4 Pv 279/14/5511	Žilina 07.04.2016 
EEČ: 2-43-110-2016

U Z N E S E N I E

Trestná vec:	obv. XXXXX 
Trestný čin:	Prečin Poškodzovanie cudzej veci podľa § 245 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov 
Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
trvalé bydlisko: XXXXX
väzba: nie 
ktorý je trestne stíhaný pre trestný čin:
- Prečin Poškodzovanie cudzej veci podľa § 245 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov  

sa v skúšobnej dobe, určenej uznesením prokurátora Okresnej prokuratúry Žilina zo dňa 27.1.2015 spisová značka 4 Pv 279/14/5511-15, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

          Obvinenému XXXXX bolo kladené za vinu, že dňa 06.09.2014 v čase približne o 00.20 h na parkovisku pred pohostinstvom zvanom ,,XXXXX, pod vplyvom alkoholu pristúpil k tam odstavenému osobnému motorovému vozidlu zn. XXXXX a nohou kopol do zadnej pravej časti vozidla, pričom spôsobil prasklinu a priehlbinu vedúcu cez lem vozidla o rozmeroch 270 x 300 mm, čím svojím konaním spôsobil poškodenému XXXXX, nar. XXXXX, bytom XXXXX škodu vo výške 2249,- €.

Uznesením prokurátora Okresnej prokuratúry Žilina zo dňa 27.1.2015, spisová značka 4 Pv 279/14/5511-15, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením prokurátora Okresnej prokuratúry Žilina sp. zn. 4 Pv 279/14/5511–15 zo dňa 27.01.2015, právoplatným dňa 06.02.2016 bolo podľa § 216 ods. 1 Tr. poriadku podmienečne zastavené trestné stíhanie proti obv. XXXXX, nar. XXXXX, stíhaného pre prečin poškodzovanie cudzej veci podľa § 245 odsek 1, ods. 2 písm. a) Trestného zákona, ktorého sa mal dopustiť na tom skutkovom základe, ako je uvedené vo výrokovej časti predmetného uznesenia.
Podľa § 216 ods. 2 Tr. poriadku bola obvinenému XXXXX určená skúšobná doba v trvaní 12 (dvanásť) mesiacov a podľa § 216 ods. 3 Tr. poriadku bola obvinenému uložená povinnosť uhradiť poškodenému XXXXX škodu vo výške 706,- €. 
Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, rozhodne orgán, ktorý trestné stíhanie v prvom stupni  podmienečne zastavil, že sa obvinený osvedčil. Inak rozhodne, a to aj počas   skúšobnej doby, že sa  v  trestnom stíhaní pokračuje.   
V rámci konania o osvedčení obvinenému XXXXX po uplynutí skúšobnej doby boli vyžiadané správy o povesti obvineného, odpis RT,  pričom bolo zistené, že obvinený počas plynutia skúšobnej doby nebol trestne stíhaný, nebol odsúdený a nebol postihnutý pre priestupok. Zo správy probačného a mediačného úradníka Okresného súdu Žilina sp. zn. 1Pr 14/15 zo dňa 02.09.2015 bolo zistené, že obvinený uhradil vzniknutú škodu v celom rozsahu.
	Nesplnenie podmienky vedenia riadneho života, nevyhnutnej  na vyslovenie osvedčenia sa obvineného v skúšobnej dobe podmienečného zastavenia  trestného stíhania je dôvodom na pokračovanie v trestnom stíhaní. 
	Vzhľadom na vyššie vedené okolnosti som rozhodol tak, ako je to uvedené           vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Marcel Gondžur
prokurátor